Diari Oficial de la Generalitat Valenciana


Sumari del DOGV 196, del 18-10-1984 (1984/803475)

RESOLUCIÓ d'1 d'octubre de 1984, de la Direcció General d'Educació Bàsica i Ensenyaments Especials, sobre constitució dels Òrgans Col.legiats en els centres escolars.
----------------------------------------------------------------------------------------------------------------------------------------------------------------------

### Dades del document

Número de DOGV
:   196

Data del DOGV
:   18-10-1984

Secció del DOGV
:   ALTRES DISPOSICIONS

Número del document
:   1984/803475


Data del document
:   01-10-1984

Organisme emissor
:   Conselleria de Cultura, Educació i Ciència

Tipus de document
:   Resolució

Resolució d'1 d'octubre de 1984, de la Dirección General d'Educació Bàsica i Ensenyaments Especials, sobre constitució dels òrgans col.legiats en els Centres Escolars.  
Per Resolució de 13 de desembre de 1983 de la Direcció General d'Educació Bàsica i Ensenyaments Especials (DOGV del 5-1-84) es convocaren eleccions per tal d'elegir representants en els òrgans col·legiats dels centres escolars; i segons assenyala el punt 1, el mandat es va prorrogar per al Curs 83-84 a tots els òrgans col·legiats que estaven constituïts plenament el dia de la publicació de l'esmentada Resolució; per tant, coincidint amb la renovació dels professors en els Organs Col·legiats pels Claustres, aquesta Direcció General d'Educació Bàsica i Ensenyaments Especials ha resolt dictar amb caràcter transitori, atés que està en procés de modificació la normativa vigent que sustenta el procediment de participació de la comunitat escolar en el sistema educatiu, les instruccions següents:   
Una. D'acord amb el Reial Decret 2762/1980, de 4 de desembre, els processos electorals d'elecció de representants dels professors en el Consell de Direcció i en la Junta Econòmica així com de representants dels alumnes en el Consell de Direcció, s'efectuarà segons els articles 8, 9 i 10, 14, 15 i 16 respectivament, de l'esmentat Decret.   
Dos. Pel que fa a l'elecció de representants dels pares d'alumnes i del personal no docent en els respectius òrgans col·legiats del centre, el procés electoral s'efectuarà entre els dies 10 d'octubre al 10 de novembre de 1984 d'acord amb els RR DD 2762/80 i 2268/82.   
Aquest procés electoral és per a tots el centres, inclosos els que renovaren els Organs Col·legiats en virtut de la Resolució de 13 de desembre de 1984 (DOGV de 5- 1 -84).   
Tres. La reunió constitutiva dels esmentats òrgans serà realitzada abans del 16 de novembre.   
Quatre. Els directors dels centres, independentment de facilitar el coneixement mutu de candidats i electors, adoptaran totes les mesures convenients per tal d'animar la participació dels processos electorals, complint així el que disposa la constitució i la legislació escolar que la desplega.   
Entre les mesures a adoptar se suggereixen les següents:   
-Enviament als pares dels alumnes d'una carta conjunta del director i del President de l'Associació de Pares invitant-los a la participació en la comunitat educativa i explicant les raons en què es fonamenta la filosofia de la participació.   
-La convocatòria d'actes informatius sobre la participació escolar dirigits als pares d'alumnes.   
-Organització d'actes on es prorroga la participació real dels alumnes en la vida del Centre.   
Cinc. La Inspecció d'Educació Bàsica, a més de vetlar pel compliment de les normes sobre participació escolar, esmentades anteriorment, animarà i donarà suport a les accions que emprenguen els centres, encaminades a conseguir que aquesta participació siga àmplia i efectiva.   
Sis. S'autoritza als Caps dels Serveis Territorials a resoldre tots els aclariments i dubtes que sorgesquen en l'aplicació d'aquesta Resolució.   
Set. Els Serveis Territorials d'Educació i la Inspecció d'Educació Bàsica donaran publicitat al contingut d'aquesta Resolució.   
Vuit. Mentre no es constituesquen els nous òrgans col·legiats seguiran exercint-ne les funcions els constituïts actualment.   
València, 1 d'octubre de 1984.   
El Director General d'Educació Bàsica i Ensenyaments Especials.   
BALTASAR VIVES I MONCHO